क़रीब आधी से अधिक शताब्दी से ये विशिष्ट आकार लोगों की सबसे लोकप्रिय कल्पनाओं में शामिल रहा है.

तो फिर अपनी कल्पना को सच में देखने के लिए तैयार हो जाइए. जल्द ही डिस्क के आकार की आकृति आसमान पर मंडराती हुई दिखेंगी.

नासा उड़न तश्तरी के आकार के लो-डेंसिटी सुपरसोनिक डेसिलेरेटर (एलडीएसडी) के 

परीक्षण की तैयारी कर रहा है. अंतरिक्ष एजेंसी को उम्मीद है कि एक दिन ये यान मंगल ग्रह पर लैंड करेगा.

एलडीएसडी का परीक्षण जून की शुरुआत में हवाई में होना था लेकिन खराब मौसम के कारण ऐसा नहीं हो सका. अब नासा इसके लिए वैकल्पिक विंडो की तलाश में जुटा है.

उड़न तश्तरी के आकार के यानों को 'फॉरबिडेन प्लैनेट' और 'द डे दि अर्थ स्टुड स्टिल' जैसी साइंस फिक्शन फ़िल्मों में दिखाया गया था.

उड़न तश्तरी लोगों के दिलोदिमाग पर छाई हुई है और अब ये एक 'आइकन' बन गई है.

सबकी पसंद

जबसे यूएफ़ओ (उड़ती हुई अनजान चीज) विशेषज्ञों ने इस तरह की आकृति की तस्दीक की है, तबसे डिजाइनरों ने इस आकृति को पूरी तरह अपना लिया है.

ब्राजील के समकालीन कला संग्रहालय से लेकर फ़ोन और केतली जैसे घरेलू उपकरणों को इस आकृति में ढाला गया.

नॉर्थम्प्टन विश्वविद्यालय में साइंस फैंटेसी और पापुलर कल्चर के विशेषज्ञ माइकल स्टार कहते हैं, "ये एक यूनीवर्सल रूपक बन गया है."


फ्यूचरो हाउस की परिकल्पना 1968 में मैटी सूरोनन ने पोर्टेबल होलीडे होम के रूप में की थी.

वैसे तो डिस्क के आकार की चीजें आसमान में हमेशा से दिखती रही हैं, लेकिन उड़न तश्तरी को आम लोगों के बीच उस समय मान्यता मिली जब 24 जून, 1947 को पायलट केनेथ ऑर्नोल्ड ने बताया कि उन्होंने वाशिंगटन प्रांत में माउंट रैनियर के पास नौ चमकीले यूएफ़ओ देखे.

ऑर्नोल्ड ने बताया कि ये यूएफ़ओ तश्तरी के आकार के थे. इस ख़बर को अख़बारों में काफ़ी जगह मिली और जल्दी ही समाचार पत्रों ने "उड़न तश्तरी" शब्द को गढ़ लिया.

जल्द ही रॉसवैल और न्यू मैक्सिको सहित कई स्थानों पर इस तरह के यान दिखाई देने की ख़बरें आईं.

माइकल स्टार बताते हैं कि इस तरह की उड़न तश्तरियां पश्चिमी लोगों की कल्पना में आने की एक वजह ये थी कि उन्हें अपने कम्युनिस्ट शत्रुओं से हमले का ख़तरा था.

व्यावहारिकता

स्विटज़रलैंड के मनोचिकित्सक कार्ल जुंग उड़न तश्तरियों के आकार को बौद्ध और हिंदू धर्म के धार्मिक चिन्ह 'मंडल' से प्रेरित बताते हैं.

स्टार बताते हैं कि पचास के दशक में साइंस... \n\nउपरोक्त लेख के लिए मुझे एक अच्छा शीर्षक दें।
नासा लांच करेगा उड़न तश्तरी